พอมีใครพูดถึงหน้าร้อน เราต้องคิดถึงเมนูนี้ของ After you ตลอดเลยค่ะ ตั้งแต่ได้ลองเมื่อปีที่แล้วก็รู้สึกว่าอร่อยติดตาตรึงใจทั้งเราและพรรคพวกมากค่ะ พอเค้าออกวางจำหน่ายปุ๊บเราก็รีบลากกันไปลองทันที

สาขา After you ที่เรามาลองนั้นเป็นสาขาสยามสแควร์วันค่ะ ร้านตั้งอยู่ใกล้ประตูทางเข้าห้างที่ข้ามมาจากฝั่งสยามค่ะ ที่เลือกร้านนี้ส่วนนึงเพราะเก้าอี้เค้าเยอะและรอคิวไม่ค่อยนานเท่าสาขาฝั่งกระโน้นในห้าง 555+ 

เมนูที่เราสั่งเป็น
:: Mango stricky rice kakigori (265 บาท) ::
เมนูนี้เป็นน้ำแข็งไสเบานุ่มรสมะม่วง ราดมาด้วยน้ำกะทิที่กลายรูปร่างเป็นครีมและถั่วทอง ซึ่งเป็นส่วนที่เราชอบกันมากค่ะแม้ว่าจะให้ความรู้สึกว่าอ้วนก็ตาม 555+ รสมันจะออกมันๆเค็มๆหน่อยค่ะ ส่วนด้านในภูเขาน้ำแข็งนั้นเป็นมะม่วงชิ้นและข้าวเหนียวนุ่มๆ เมนูน้ำแข็งไสยังเสิร์ฟมาพร้อมกับครีมน้ำกะทิและซอสมะม่วง ให้มาราดกันให้หนำใจอีกด้วย เราว่าพอทานโดยรวมแล้ว อร่อยดีค่ะ ถือว่าเป็นเมนูคากิกอริที่เราชอบมากที่สุดของ After you เลย

ใครสนใจตามมาลองได้นะคะ ^ ^